**Общинска избирателна комисия в община Тунджа, област Ямбол**

П Р О Т О К О Л

№ 36

На **11 август 2020 г.** се проведе заседание на Общинска избирателна комисия в община Тунджа, област Ямбол при следния

Д н е в е н р е д:

1. Проект за решение относно определяне адрес и работно време на комисията, сграда и място за обявяване решенията на ОИК в Община Тунджа за произвеждане на нови избори на 27.09.2020 г.

Докладва: Биляна Кавалджиева

2. Проект за решение за определяне на технически сътрудник в Общинска избирателна комисия в община Тунджа, област Ямбол за произвеждане на нови избори на 27.09.2020 г.

Докладва: Биляна Кавалджиева

3. Разни

Докладва: Биляна Кавалджиева

ПРИСЪСТВАТ: Силвия Атанасова, Димитър Събев, Силвия Михалева, Симеон Симеонов, Елена Иванова, Живко Тодоров, Ирина Нейкова, Биляна Кавалджиева, Живка Колева, Нели Стоянова, Росица Гриванова и Магдалена Димитрова.

Отсъстващи – Дилиян Царев

Заседанието бе открито в 12:30 ч. и председателствано от Силвия Атанасова –председател на комисията.

ПРЕДСЕДАТЕЛ СИЛВИЯ АТАНАСОВА: Добър ден, колеги. В залата присъстват 12 членове на комисията, имаме кворум, откривам заседанието. За днешното заседание предлагам гласуването да бъде отчитано от колегата Ирина Нейкова, за протоколиране предлагам колегата Силвия Михалева. Предлагам Ви следния дневен ред: 1. Проект за решение относно определяне адрес и работно време на комисията, сграда и място за обявяване решенията на ОИК в Община Тунджа за произвеждане на нови избори на 27.09.2020 г. 2. Проект за решение за определяне на технически сътрудник в Общинска избирателна комисия в община Тунджа, област Ямбол за произвеждане на нови избори на 27.09.2020 г. 3. Разни;

Други предложения или допълнения? Няма. Който е съгласен с направеното предложение, моля да гласува.

Гласували 12 членове на ОИК: „За“: Силвия Атанасова, Димитър Събев, Симеон Симеонов, Елена Иванова, Силвия Михалева, Живко Тодоров, Ирина Нейкова, Биляна Кавалджиева, Живка Колева, Нели Стоянова, Росица Гриванова и Магдалена Димитрова; „Против“ – няма.

След като не бяха направени нови предложения, допълнения, възражения срещу така предложения дневен ред, преминаваме към разглеждането му.

ПРЕДСЕДАТЕЛ СИЛВИЯ АТАНАСОВА: Преминаваме към първа точка от дневния ред – Проект за решение относно определяне адрес и работно време на комисията, сграда и място за обявяване решенията на ОИК в Община Тунджа за произвеждане на нови избори на 27.09.2020 г. Докладчикът, Биляна Кавалджиева, заповядайте.

БИЛЯНА КАВАЛДЖИЕВА: Във връзка с работата на Комисията и на основание чл. 87, ал.1, т.1 и чл.87, ал.2 от Изборния кодекс, Общинска избирателна комисия в община Тунджа, област Ямбол взима следното:

РЕШЕНИЕ:

1.Определя адрес на Общинска избирателна комисия в Община Тунджа, област Ямбол както следва: гр. Ямбол, пл. “Освобождение“ № 1, ет.2, ст.203, сградата на Община Тунджа.

Адресът на сградата да се обяви на електронния адрес на ОИК в Община Тунджа.

Комисията е с работно време : всеки ден от 9.00 ч. до 17.00ч.; Телефонни номера за контакт : 0899351811 и 0895 464881, тел. 046/684318, 046/684229 и електронен адрес: oik2825@cik.bg.

  2. Решенията на ОИК в Община Тунджа, област Ямбол се обявяват на информационно табло с надпис „ РЕШЕНИЯ НА ОИК ТУНДЖА“ на партерния етаж на сградата, в която се помещава комисията и на електронния адрес на комисията: https://oik2825.cik.bg.

3.Общинска избирателна комисия в община Тунджа, област Ямбол обявява решенията си незабавно след приемането на местата, определени в т.2 от решението. На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията от различни партии и коалиции. Екземплярите от обявените решения се свалят не по-рано от три дни (72 часа) от поставянето им на общодостъпното място и се съхраняват в архива на комисията. Свалянето се удостоверява с подписите на най-малко двама от членовете на комисията от различни партии и коалиции.

ПРЕДСЕДАТЕЛ СИЛВИЯ АТАНАСОВА: Някакви възражения, предложения и забележки по проекта за решението има ли?

След като няма такива моля, който е съгласен да гласува.

Гласували 12 членове на ОИК: „За“: Силвия Атанасова, Димитър Събев, Симеон Симеонов, Елена Иванова, Силвия Михалева, Живко Тодоров, Ирина Нейкова, Биляна Кавалджиева, Живка Колева, Нели Стоянова, Росица Гриванова и Магдалена Димитрова; „Против“ – няма

Решението е прието с № 163-МИ от 11.08.2020 г.

ПРЕДСЕДАТЕЛ СИЛВИЯ АТАНАСОВА: Преминаваме към втора точка от дневния ред – Проект за решение за определяне на технически сътрудник в Общинска избирателна комисия в община Тунджа, област Ямбол за произвеждане на нови избори на 27.09.2020 г. Докладчикът, Биляна Кавалджиева, заповядайте.

БИЛЯНА КАВАЛДЖИЕВА:  Във връзка с необходимостта от технически сътрудник в Общинска избирателна комисия в община Тунджа, област Ямбол и на основание чл. 87, ал.1, т.1 от Изборния кодекс и Решение № 1830-МИ от 23.06.2020 г. на ЦИК, Общинска избирателна комисия в община Тунджа, област Ямбол, взема следното:

РЕШЕНИЕ:

I.Определя функциите, които следва да изпълнява техническия сътрудник, както следва:

1. Поддържа регистър на партиите, на коалициите, на местните коалиции и на инициативните комитети;
2. Поддържа регистър на кандидатските листи за общински съветници;
3. Поддържа регистър на кандидатските листи за кмет на кметство;
4. Поддържа база данни на СИК/ПСИК и актуализира същите на основание взетите решения на Общинската избирателна комисия в община Тунджа, област Ямбол;
5. Поддържа електронния регистър на жалбите, сигналите и решенията по тях като своевременно попълва регистъра след предоставянето му от член на Общинската избирателна комисия в община Тунджа, област Ямбол;
6. Поддържа регистъра на застъпниците по кандидатски листи;
7. Актуализира информацията на Интернет страницата на Общинската избирателна комисия в община Тунджа, област Ямбол, като своевременно изпраща за публикуване взетите от комисията решения, подготвения дневен ред за насрочените заседания на комисията, протоколите от заседанията на комисията, както и изготвените от нея съобщения, по реда, определен с приетата от ЦИК процедура за актуализиране;
8. Изпълнява и други функции, възложени му от Общинската избирателна комисия в община Тунджа, област Ямбол;

  II.Определя за технически сътрудник - Анелия Златкова Маринова, ЕГН ………….

III. Определеното за технически сътрудник лице следва да изпълнява функциите по т.I от решението за периода от 07.08.2020 г. до 7 дни включително от обявяване на изборния резултат.

IV. Определя еднократно възнаграждение в размер на 520 лв.

      Граждански договор с определените от Общинската избирателна комисия в община Тунджа, област Ямбол лица се сключва от Кмета на община Тунджа.

ПРЕДСЕДАТЕЛ СИЛВИЯ АТАНАСОВА: Някакви възражения, предложения и забележки по проекта за решението има ли?

След като няма такива моля, който е съгласен да гласува.

Гласували 12 членове на ОИК: „За“: Силвия Атанасова, Димитър Събев, Симеон Симеонов, Елена Иванова, Силвия Михалева, Живко Тодоров, Ирина Нейкова, Биляна Кавалджиева, Живка Колева, Нели Стоянова, Росица Гриванова и Магдалена Димитрова; „Против“ – няма

Решението е прието с № 164-МИ от 11.08.2020 г.

ПРЕДСЕДАТЕЛ СИЛВИЯ АТАНАСОВА: След като е изчерпан дневния ред закривам днешното заседание на комисията в 13:30 часа.

ПРЕДСЕДАТЕЛ:

Силвия Атанасова

СЕКРЕТАР:

Биляна Кавалджиева